Look4it George Online Newspaper » Movie Review: Hoofmeisie
Movie Review: Hoofmeisie
Now this is the kind of movie our English readers won't enjoy unless they enjoy 7de Laan and other Afrikaans movies. Let me put it this way… If you can read my review in Afrikaans below and understand it, you might enjoy this movie:
Daarsy… Lekker om so bietjie in my moedertaal te kan skryf. Deesdae is my tong al hoe meer Engels met die radio dinge. Hoofmeisie is 'n Afrikaanse familie komedie. Dit gaan oor drie laerskool dogters en hulle ongelooflike obsessiewe ma's… Al wat hierdie ma's op die brein het is… My kind MOET hoofmeisie wees!
So begin al drie ma's mee te ding vir hulle dogters se toekomstige titel by 'n laerskool met die snaakste naam… Laerskool Stumbo Pops (klink soos iets wat mens vir ontbyt eet, ne!) Die optrede van hierdie moeders en die moeite wat hulle doen om hulle dogtertjies soos engeltjies te laat lyk, gaan my verstand te bowe! Daar's ook baie vermaaklike fisiese gevegte tussen die ouers en die kinders… in die skool saal en op die sportveld. Kyk maar self.
Die hoof karakter is klein Nadia Van Heerden (12) 'n weeskindjie wat by haar ouma bly nadat albei haar ouers in 'n ongeluk oorlede is. Nadia het dit nie maklik op skool nie en is die teiken van menige boelies… Ek het nog nooit in my lewe gesien dat laerskool meisietjies so katterig kan wees nie!
Die res van die fliek gaan oor Nadia se persoonlike groei in karakter en haar vriende. Sal sy hoofmeisie wees? Dis toe nie so voorspelbaar nie! Die kinders in hierdie fliek het regtig al my verwagtinge oortref en die toneelspel was natuurlik en geloofwaardig. Ek is ook beindruk met Mish'a El De Beer en Annemicke Kotze se toneelspel en ek weet sommer dat Ruan Wessels (hy speel die laerskool hartebreker) nog baie koppe gaan laat draai as hy so bietjie ouer is!